Af þeim 63 sem náðu kjöri til Alþingis í gær eru 26 nýliðar. Allir flokkarnir fá inn nýtt blóð nema Miðflokkurinn.
Talsverð endurnýjun verður eftir kosningarnar í gær. Í heildina náðu 26 þingmenn kjöri sem ekki hafa verið kjörnir áður. Þar á Framsóknarflokkurinn flesta nýja þingmenn, sjö talsins. Þrír nýjir þingmenn taka sæti fyrir Viðreisn og hjá Samfylkingu og pírötum taka tvær konur sæti hjá hvorum flokki. Miðflokkurinn fær engan nýjan þingmann, einn flokka. Eins er nokkur nýliðun hjá Sjálfstæðisflokki, Flokki fólksins og Vinstri grænum, þar koma fjórir nýjir þingmenn inn hjá hverjum flokki. Þar á meðal er Jódís Skúladóttir sem var í öðru sæti hjá vinstri grænum í Norðausturkjördæmi.
Ég er bara einlæglega þakklát og auðmjúk yfir þessari niðurstöðu. Bjóstu við því að komast inn á þing? Ég hafði ekki mælst inni í neinni skoðanakönnun og gerði mér bara hóflegar væntingar. Vonaði það besta en var svo sem alveg róleg yfir því hvernig færi.
Nokkrir þingmenn sem sóttust eftir endurkjöri náðu ekki inn á þing. Má þar nefna Lilju Rafneyju Magnúsdóttur, þingmann vinstri grænna, Bergþór Ólason, þingmann Miðflokksins og Guðmund Andra Andra Thorsson, þingmann Samfylkingarinnar
Ég taldi mig hafa ástæðu til að ætla að þetta myndi ganga og skoðanakannair bentu til þess að þetta væri svo a 50/50 eða jafnvel rúmlega það líkurnar en þegar maður fer í pólitík býr maður sig undir vonbrigði og það er bara partur af þessu.
Þá komst Jón Steindór Valdimarsson, þingmaður Viðreisnar ekki inn, og ekki heldur Brynjar Níelsson, þingmaður Sjálfstæðisflokksins.
Hvað Sjálfstæðisflokkinn varðar er ég náttúrulega ekki sáttur en ég er mjög ánægður með það út af fyrir sig að stjórnin heldur ef menn vilja halda áfram en fyrir Sjálfstæðisflokkinn eru þetta vonbrigði. Hlýtur að vera vonbrigði að þú dettur út? Já hvað þetta er bara allt í lagi. Nú tekur bara eitthvað nýtt við. Ég bý í landi tækifæranna.